Travlt hos Super Dæk Padborg - Transportmagasinet
24. maj 2019 08:15 | Af Jesper B. Nielsen | Tip redaktionen om en historie
Lige nu er der supertravlt hos Super Dæk Service i Padborg. Private skal have skiftet til sommerdæk, og samtidig skal erhvervslivet passes. Selv om der er travlt, har afdelingsleder Alan Kay afsat tid til at deltage på transportmessen i Padborg sammen med nogle af sine medarbejdere for at tale med kunder.
- Vi har mange ting at fortælle til de besøgende på messen, siger Alan Kay, som unerstreger, at åbningstiderne i lastvognsafdelingen er mandag-fredag fra kl. 8 om morgenen til 19.00.
- Vi kan udføre kompetent autoservice på alle person- og varevogne, ligesom vi også udfører dækskifte og -dækmontering på alle typer af industri- og landbrugsmaskiner, lastbiler, trucks, busser, samt park- og skovmateriel.
- Som kunde hos Super Dæk Service er man naturligvis omfattet vores 24-timers "break down service", men nu opruster vi ved at etablere vores eget "call center", så vi kan rykke endnu hurtigere ud.
- Sådanne ting vil vi gerne fortælle de besøgende på messen. Selv om vi har travlt med at skifte vinterdækkene ud for hr. og fru Danmark, skal vi passe vores erhvervskunder. Dem har vi hele året, og de skal gerne til med det samme.
- Vi kan ikke sige til en vognmand, at han skal komme igen om 14 dage, når vi har tid.
- Erhvervskunder skal komme til med det samme, slutter Alan Kay.